**Životopis**

Katrin K. Radovani rođena je u Splitu 1986. Godine 2013. upisala je Akademiju likovnih umjetnosti u Zagrebu, smjer Slikarstvo dok je 2018. diplomirala u klasi u izv. prof. KsenijaTurčić s pohvalom Akademijskog vijeća i stekla status magistre slikarstva. Njezin diplomski rad nagrađen je prvom nagradom Centra za ženske studije za najbolji studentski rad na temu rodne i spolne problematike, te nagradom Vijeća Akademije. Dobitnica je tri Rektorove nagrade.

Godine 2017. bila je stipendistica Venice Summer Academy za program Art & Performance, pod mentorstvom prof. Jay Pathera. Sudjeluje na završnom performerskom maratonu Kustoske platforme 2018. te u centru KNAP izvodi performanse "Bolji život" i "Kabaret identiteta". Jedna je od suosnivačica performativnog kolektiva "CollectiW" s kojim 2018. izvodi performans "Sramota!" u sklopu festivala 7 Dana Stvaranja, Pazin te 2019. "Shame!" u sklopu festivala Anima Mundi, Venecija.

Izlagala je na izložbama u Hrvatskoj i inozemstvu, kao što su *Venientes*, Galerija Šira (popratni programa *34. Salona mladih*), *21. minijature*, ULS, Vršilica, *Withdraw - Into the Mountains* (u sklopu projekta *U planinama*), Shed in Eisenwerk, Švicarska, *U planinama*, Galerija Bačva, HDLU, *5. bijenale slikarstva*, Galerija Prsten, HDLU, *Untitled 5*, Baumwolle Spinnerei, Leipzig, Njemačka te 2019. *Ono.Što.Vam.Nismo.Rekle. Čin I: Crvena Haljina* (samostalna diplomska izložba) Francuski paviljon, SC Zagreb.

Tokom 2019. obavlja stručnu praksu kao asistica kustosa Marka Gisbournea i lokalna koordinatorica izložbe *The Leipzig Connection* (5. bijenale slikarstva, Hrvatska) te asistentica na projektu umjetničke rezidencije *De/Konstrukcija slike*, Leipzig, Njemačka.

2020. izabrana je za rezidenticu projekta Creart *A.I.R. Kaunas* u Litvi, *Cité Internationale Paris* u Francuskoj te za stipendiju *Künstler zu Gast in Harburg* u Hamburgu, Njemačkoj.